สังคมข่าวหุ้น
ดัชนีตลาดหุ้นไทยวานนี้ (26 เม.ย.) ปิดที่ระดับ 1,668.97 จุด ลดลง 6.36 จุด (-0.38%) มูลค่าการซื้อขาย 81,575.17 ล้านบาท
ดัชนีตลาดหุ้นไทยวานนี้ (26 เม.ย.) ปิดที่ระดับ 1,668.97 จุด ลดลง 6.36 จุด (-0.38%) มูลค่าการซื้อขาย 81,575.17 ล้านบาท
27 เม.ย. 2565

*…ดัชนีตลาดหุ้นไทยวานนี้ (26 เม.ย.) ปิดที่ระดับ 1,668.97 จุด ลดลง 6.36 จุด (-0.38%) มูลค่าการซื้อขาย 81,575.17 ล้านบาท
“ศักดิ์บวร พุกกะณะสุต” มือหนึ่งบริษัท อินฟราเซท จำกัด (มหาชน) หรือ INSET เป็นปลื้ม เมื่อ INSET เด้งรับยุคทอง Data Center บูม คว้า 2 งานใหม่มูลค่ารวม 141 ล้านบาท จากกรุงไทยคอมพิวเตอร์ และราชวิทยาลัยจุฬาภรณ์ ระยะเวลาไม่เกิน 180 วัน ดัน Backlog พุ่งแตะกว่า 2,000 ล้านบาท ฟากผู้บริหารมั่นใจผลงานปี 2565 รายได้โต 15-20% ตามนัด ดันผลงานออลไทม์ไฮต่อเนื่อง…
“ชูชาติ เพ็ชรอำไพ” ประธานกรรมการบริหาร บริษัท เมืองไทย แคปปิตอล จำกัด (มหาชน) หรือ MTC แจ้งข่าวดีสายช้อป MTC ที่ประชุมสามัญผู้ถือหุ้นประจำปี 2565 ผู้ถือหุ้นไฟเขียวจ่ายเงินปันผล 0.37 บาทต่อหุ้น พร้อมขึ้นเครื่องหมาย XD ในวันที่ 28 เม.ย.และมีกำหนดจ่าย 17 พ.ค.นี้ ขาช้อป MTC ที่กำลังรอสอย MTC อยู่ อย่าลืมวันขึ้น XD ให้ดีนะจ๊ะ งานนี้นายใหญ่ปักธงพอร์ตสินเชื่อปีนี้ ยังไงก็ต้องเห็นพอร์ตทะลุ 1 แสนล้านบาทแน่นอน โดยบุกปล่อยกู้รากหญ้าแบบครบวงจรพร้อมเร่งทำการตลาด ปล่อยกู้ซื้อรถจักรยานยนต์ใหม่-เครื่องใช้ไฟฟ้า ตามคอนเซ็ปต์ “ซื้อก่อน ผ่อนทีหลัง” มั่นใจดันผลงานโตแกร่ง…
“ชวลิต ทิพพาวนิช” นายใหญ่แห่งอาณาจักร บริษัท ไออาร์พีซี จำกัด (มหาชน) หรือ IRPC แจ้งข่าวดีกับนักลงทุนขาหุ้นกู้ โดยบริษัทเตรียมออกและเสนอขายหุ้นกู้ในเดือน พ.ค.นี้ จำนวน 5 รุ่น รุ่นอายุ 4-12 ปี ให้แก่ผู้ลงทุนทั่วไป ผู้ลงทุนสถาบัน และผู้ลงทุนรายใหญ่ ผ่าน 8 สถาบันการเงิน หุ้นกู้ตัวใหม่ IRPC นี้ได้รับการจัดอันดับความน่าเชื่อถือระดับ A-(tha) จากฟิทช์ เรทติ้งส์ (ประเทศไทย) เลยนะเจ้าคะ ทางบริษัทยืนยันถึงอันดับฯ สะท้อนถึงความได้เปรียบในการแข่งขันในฐานะบริษัทที่ดำเนินธุรกิจปิโตรเลียมและธุรกิจปิโตรเคมีแบบครบวงจร ที่พร้อมเดินหน้ารุกธุรกิจใหม่ ต่อยอดความแข็งแกร่งให้ธุรกิจปัจจุบัน ด้วยนวัตกรรมวัสดุและการใช้พลังงาน ที่สร้างสมดุลทั้งในด้านสังคม สิ่งแวดล้อม และธรรมาภิบาล นักลงทุนเตรียมช้อปกันได้เลยเจ้าค่ะ…
“ดร.กำพล อดิเรกสมบัติ” ผู้อำนวยการอาวุโส SCB Chief Investment Office (SCB CIO) ธนาคารไทยพาณิชย์ จำกัด (มหาชน) หรือ SCBB เห็นสัญญาาณการลงทุนช่วงนี้ยังผันผวน ล่าสุดแนะนำการจัดพอร์ตแบบ Asset Allocation เพื่อกระจายการลงทุนไปในสินทรัพย์ที่หลากหลาย ให้เหมาะสมกับความเสี่ยงที่ลูกค้ายอมรับได้ การันตีกลยุทธ์ดังกล่าวสามารถสร้างผลตอบแทนให้กับนักลงทุนเฉลี่ยสูงถึง 6-8% ต่อปี ผลตอบแทนดังกล่าวเป็นการพิจารณาทั้งเรื่องของกลุ่มประเทศ ตลาด ภาคอุตสาหกรรม และ Valuation ที่เหมาะสม…
“ชาติศิริ โสภณพนิช” เจ้าสัวใหญ่ ธนาคารกรุงเทพ จำกัด (มหาชน) หรือ BBL นำทีมผู้บริหารและพนักงานธนาคาร ร่วมเป็นอาสาสมัครบริจาคโลหิต ต่อยอดกิจกรรม “เพื่อนคู่คิด” สานต่อภารกิจ “ผู้ให้” ที่จัดขึ้นโดยธนาคารกรุงเทพ ร่วมมือกับศูนย์บริการโลหิตแห่งชาติ สภากาชาดไทย ในการจัดตั้งหน่วยรับบริจาคโลหิตเคลื่อนที่ ไตรมาส 1 ประจำปี 2565 ณ อาคารสำนักงานใหญ่ สีลม ในครั้งนี้มีผู้ให้ที่สามารถร่วมบริจาคโลหิตได้ 176 คน รวมเป็นปริมาณเลือด 70,400 ซีซี และนำไปช่วยเหลือชีวิตผู้ป่วยอื่นต่อได้มากถึง 528 คน